Муса Галләмов

**Муса Галләмов**, Муса Марсель улы Галләмов (*Муса Марсельевич Галлямов; [[1992 ел]]ның [[1 июль|1 июле]], [[РФ]], [[Мари Ил]], [[Бәрәңге районы]], [[Ирнур]]*) ― спортчы (көрәш), билбаулы көрәш буенча күп тапкырлар дөнья, Россия, Татарстан чемпионы. Россиянең спорт мастеры (2015).  
Авырлык категориясе ― 130 килограмм.

## Тәрҗемәи хәле
1992 елның 1 июлендә Мари Илнең Бәрәңге районы Ирнур (халык телендә Яңавыл) авылында туган. Спортчының әтисе Марсель колхозда машина йөртүче, әнисе Зөһрә Бәрәңге битсәсендә иминият агенты булып эшли. Кече уллары Мөнир Галләмов та көрәшче. Мусаның сеңлесе бар . 

Ун яшендә Сабан туенда көрәшкән. Ат чабышларында чыгыш ясаган, хоккей уйнаган. Көрәш белән җитди итеп шактый соң, 15 яшендә Йошкар-Олага укырга килгәч, шөгыльләнә башлаган. Йошкар-Олада Муса Илдус Гарипов белән Равил Сафуановта шөгыльләнә башлаган һәм Россия беренчелегендә икенче урынны алган. 

Мари дәүләт университетының Физик тәрбия, спорт һәм туризм факультетын тәмамлаган. «Юбилейный» спорт комплексында шөгыльләнә, тренеры  Илдус Гарипов була. Йошкар-Ола спорт мәктәбендә тренер-укытучы булып эшләгән.

Татарстан күләмендәге ярышларда Теләче районы данын, ә Россия турнирларында Татарстан данын яклап көрәшә.

Россия җыелма командасына кергән. 

2021 елдан ― Лаеш районы «Комплекслы спорт мәктәбе»  директоры , 2023 елдан ― Лаеш районында бассейн директоры. 

## Спорт уңышлары
* 2008 ― көрәш буенча Бөтенроссия турниры (Димитровград) ― 75 килограммга кадәр авырлык категориясендә көмеш медаль
* 2009 ― көрәш буенча Бөтенроссия турниры (Йошкар-Ола) ― җиңүче (турнирның иң яхшы көрәшчесе дип танылган)
* 2009 ― көрәш буенча V Бөтенроссия турниры (Екатеринбург) ― 73 килограммга кадәр авырлык категориясендә бронза медаль
* 2009 ― Россия Ачык чемпионаты һәм ил беренчелеге (Казан) ― 75 кг га кадәр авырлык категориясендә алтын медаль
* 2015 ― билбау көрәше буенча XIII дөнья чемпионаты (Казан) ― 100 килограммнан артык авырлык категориясендә көмеш медаль 
* 2016 ― көрәш буенча Россия чемпионаты (Тольятти) ― 100 кг га кадәр авырлык категориясендә җиңүче 
* 2018 ― көрәш буенча дөнья чемпионаты (Татарстан) ― 100 килограммнан артык авырлык категориясендә беренче урын
* 2018 ― билбау көрәше буенча дөнья чемпионаты (Кыргызстан, Чолпон-Ата) ― 100 килограммнан артык авырлык категориясендә җиңүче, абсолют дөнья чемпионы
* 2019 ― 10нчы Бөтенроссия авыл Сабан туе (Камышлы (Самар өлкәсе)) ― баш батыр (приз ― Лада Гранта)
* 2019 – Питрау бәйрәменең абсолют батыры
* 2020 ― билбау көрәше буенча дөнья чемпионаты (Казан) ― 130 кг га кадәр авырлык категориясендә җиңүче
* 2020 ― Муса Җәлил истәлегенә көрәш буенча 57нче ачык республика ярышлары (Биектау) ― 130 кг га кадәр авырлык категориясендә җиңүче
* 2024 ― Мари Илдә узган Федераль Сабан туеның абсолют батыры (приз ― Lada Granta) 
* 2024 ― «Манзара» премиясенең Алтын лигасында җиңүче – баш батыр (приз ― 100 мең сум)
* 2025 ― Лаеш районы Сабан туе ― абсолют батыр (приз ― «Нива» автомобиле)
* 2026 ― көрәш буенча Татарстан чемпионаты (Алабуга) ― 130 килограммнан артык авырлык категориясендә беренче урын
* 2026 ― каһарман-шагыйрь Муса Җәлил истәлегенә «Ватаным Татарстан» газетасы гамәлгә куйган 63нче көрәш турнирының (Чаллы шәһәренең Боз сараенда узган) 130+ кг үлчәү авырлыгында 2нче урын (приз 70 мең сум).

## Бүләкләре, мактаулы исемнәре
* 2015 ― Россия Федерациясенең спорт мастеры
## Шәхси тормышы
Өйләнгән. 4 кыз бала атасы (Адилә, Әмирә, Ясминә, Эмилия).

## Искәрмәләр

## Әдәбият
:Мәкаләләр
* *Антонов А*. Секрет борцов из Ирнура // Марийская правда, 2012 год, 26 июня, № 112.

## Сылтамалар
* ГАЛЛЯМОВ Муса Марсельевич. Марийская история в лицах, 09.11.2011

Төркем:Көрәшчеләр
Төркем:Көрәш буенча Россия чемпионнары
Төркем:Россиянең спорт мастерлары
Төркем:Көрәш буенча дөнья чемпионнары
Төркем:Мари дәүләт университетын тәмамлаучылар